1. melléklet a 21/2019. (XI.29.) önkormányzati rendelethez 

a 41/2014. (XII. 16.) önkormányzati rendelet 1. melléklete

1. 

A KÉPVISELŐ-TESTÜLET ÁLTAL A POLGÁRMESTERRE ÁTRUHÁZOTT 
ÖNKORMÁNYZATI NEM HATÓSÁGI FELADAT- ÉS HATÁSKÖRÖK

1.1. Építésügyi, területfejlesztés, településrendezés

Az építési településrendezési eszközök kidolgozása során:

1.1.1. elhatározását az érintettek tudomására hozza, a kidolgozás során a államigazgatási szerveket, valamint érintett települési önkormányzati szerveket az előkészítésbe bevonja;

1.1.2. az érintett állampolgárok, szervezetek, érdekképviseleti szervek véleménynyilvánítási lehetőségét biztosítja;

1.1.3. jóváhagyás előtt külön véleményezteti a külön jogszabályban meghatározott közigazgatási, az érintett települési önkormányzati, érdekképviseleti és társadalmi szervezetekkel.

Indokolási kötelezettség terheli a településrendezési terv jóváhagyása előtti egyeztetési eljárás során az eltérő vélemények, észrevételek el nem fogadása esetén.

Gondoskodik az elfogadott településrendezési terv közzétételéről.

A tulajdonos kérelmére - a törvényben meghatározott feltételek esetén, és az ott meghatározott mértékű- kártalanítást fizet. 

Bejegyezteti a településrendezési feladatok megvalósítása érdekében önkormányzati rendeletben megállapított elővásárlási jogot.

1.1.4. Tulajdonosi hozzájárulást ad nyomvonalas létesítmények elhelyezéséhez önkormányzati tulajdonú ingatlanok tekintetében.

1.2. Ipari és kereskedelmi igazgatás, környezetvédelem
1.2.1. Ipari és kereskedelmi igazgatás
1.2.1.1. Hozzájárul közüzemi vízellátást szolgáló létesítmények megszüntetéséhez vagy közérdekből történő további üzemeltetéséhez, ha a bányafelügyelet engedélyezi a föld alatt bányatérségek és egyéb bányászati létesítmények más célú hasznosítására készített műszaki tervet. 

1.2.1.2. Bányászati előkutatással érintett ingatlan tulajdonosaként (használójaként) megállapodást köt az előkutatást végzővel. 

1.2.1.3. A bányakapitányság kérésére a tájrendezési terv jóváhagyását megelőzően hozzájárulását adja, vagy megtagadja.

1.2.1.4. Önkormányzati tulajdonban lévő bányatelek megállapítása végett részt vesz a bányakapitányság által szervezett helyszíni tárgyaláson. 

1.2.3. Környezetvédelem
Az önkormányzat környezetvédelmi tárgyú rendeleteinek, határozatainak tervezetét, illetve a környezetállapotát érintő terveinek tervezetét, a környezetvédelmi programot megküldi a szomszédos és az érintett önkormányzatoknak, valamint a területi környezetvédelmi hatóságnak.
1.3. Birtokvédelem
Kezdeményezi az önkormányzati tulajdon tekintetében a birtokvédelmi eljárást.

1.4. Egészségügyi és szociális ellátás, valamint a gyermekvédelmi és gyermekjóléti ellátás
1.4.1. Egészségügyi ellátás
1.4.1.1. Megköti a képviselő-testület által elfogadott szerződést a háziorvossal, házi gyermekorvossal, és a szakellátást nyújtó vállalkozóval. 

1.4.1.2. Szerződést köt az önkormányzathoz tartozó intézmények közalkalmazottainak és köztisztviselőinek foglalkozás-egészségügyi ellátását végző szolgáltatóval.
1.4.3.3. A polgármester az egészségügyi szolgáltatókkal történő szerződés-módosítást jogosult megkötni, amennyiben kizárólag azok székhely, telephely, fióktelep adataiban történik változás. Ide nem értve az alakulás, egyesülés, szétválás, jogutódlás miatt történő szerződés-módosítást.
1.4.2. Szociális ellátás
1.4.2.1. Bejelenti a területileg illetékes közjegyzőnek, ha utólag tudomására jut, hogy a közköltségen eltemetett után olyan vagyon maradt, amelyből a temetés költsége fedezhető lett volna.

1.4.2.2. Igényelheti a meghalt személy utolsó lakóhelye szerinti települési önkormányzattól a köztemetés költségeinek megtérítését.

1.4.2.3. Elbírálja a jogosult és hozzátartozója, valamint a jogosult jogait és érdekeit képviselő társadalmi szervezet panaszait, ha a panasz kivizsgálására jogosult határidőben nem intézkedik, vagy intézkedésével nem értenek egyet.
1.4.2.5. Dönt a zöldség és/vagy gyümölcs egységcsomagokról a települési támogatás megállapításának, kifizetésének, folyósításának, valamint felhasználása ellenőrzésének szabályairól szóló 7/2015. (II. 27.) önkormányzati rendelet 16/A. §-ában foglaltak szerint.

1.4.3. Gyermekvédelmi, gyermekjóléti ellátások
1.4.3.1. Jóváhagyja az önkormányzat által fenntartott gyermekjóléti intézmények szervezeti és működési szabályzatát.
1.4.3.2. Dönt a bölcsőde nyári nyitva tartási rendjéről.

1.5. Közlekedési igazgatás
1.5.1. Sürgős és rendkívüli esetben - a képviselő-testülettájékoztatása mellett - áttekinti a város forgalmi rendjét - a forgalmi körülmények, vagy baleseti helyzet jelentősebb változása esetén, de legalább ötévenként - és ha szükséges kezdeményezi annak módosítását.
1.5.2. A közlekedés résztvevőit tájékoztatja a közlekedés biztonságát és zavartalanságát jelentősen befolyásoló körülményekről. [1988. I. törvény 3. § (2) bek.]

1.5.3. Megengedett össztömeget, tengelyterhelést, tengelycsoport-terhelést és méretet meghaladó járművek és járműszerelvények közlekedése esetén közútkezelői hozzájárulást ad helyi közút esetén. [1988. évi I. törvény 15. § (1), 36/2017. (IX.18.) NFM rendelet 3.§ (1)-(3), 4.§ (1)-(7), 8. § (1)-(6)]

1.5.4. Azt, aki a közúti forgalom biztonságát, zavartalanságát 

a) a közút, annak műtárgya, tartozéka beszennyezésével,

b) közúti jelzés vagy egyéb tárgy-hozzájárulás nélkül vagy attól eltérően- elhelyezésével, eltávolításával, megváltoztatásával

vagy más hasonló módon sérti, vagy veszélyezteti, felszólítja az eredeti állapot helyreállítására, a veszély megszüntetésére és az azt előidőző magatartástól való tartózkodásra. A felszólítás eredménytelensége esetén kérelmezheti a közlekedési hatóságtól, kötelezés kiadását. [30/1988. (IV.21.) MT rendelet 2/A. § (1)]

1.5.5. Útcsatlakozás létesítéséhez hozzájárul. A hozzájárulás megadásáról vagy megtagadásáról a kérelem benyújtásától számított 21 napon belül köteles nyilatkozni. Ez a határidő indokolt esetben legfeljebb 21 nappal meghosszabbítható, melyről a kérelmezőt az eredeti határidő lejárta előtt értesíteni kell. [1988. évi törvény 39.§ (1), (6), 19/1994. (V.31.) KHVM rendelet 7/A. § (2)]

1.5.6. Az ingatlan tulajdonosát az előírt kötelezettségek elmulasztása esetén a közlekedés biztonsága, illetőleg a közút állagának védelme érdekében szükséges intézkedések megtételére felszólíthatja. [30/1988. (IV.30.) MT rendelet 33. § (2)]

1.5.7. Hozzájárul a közút nem közlekedési célú igénybevételéhez. A hozzájárulást megtagadja, ha a tervezett igénybevétel a közút állagának jelentős romlásával, a közúti forgalom biztonságának súlyos sérelmével vagy veszélyeztetésével járna, és az az igénybevétel feltételeinek meghatározásával sem hárítható el, illetve ha a fenntartási, üzemeltetési feladatok ellátást, hálózatfejlesztési és korszerűsítési tervek, programok végrehajtását veszélyezteti. [1988. évi I. törvény 36. § (1), (3), (4), 19/1994. (V.31.) KHVM rendelet 6. § (1), (3)]
1.5.8. A közút hozzájárulás nélküli vagy a hozzájárulásban foglaltaktól eltérő igénybevétele esetén eljárásra kéri fel a közlekedési hatóságot, valamint pótdíj megállapítását kéri. [1988. évi I. törvény 37. § (2)-(3), 19/1994. (V.31.) KHVM rendelet 6. § (7)-(8)]
1.5.9. Az utak építésének, forgalomba helyezésének és megszüntetésének engedélyezése során eljár a közúti közlekedésről szóló 1988. évi I. törvény (továbbiakban: Kkt.) 29/B. § (1)-(2) bekezdésében foglaltak vonatkozásában.

1.5.10. Köteles megtéríteni a közút kezelői kötelezettségének megszegésével okozott kárt a polgári jog általános szabályai szerint [1988. évi I. törvény 35. §]
1.5.11. A közlekedés biztonsága érdekében felszólíthatja az út területén, az alatt vagy felett elhelyezett építmény, vagy az útcsatlakozás tulajdonosát (kezelőjét) annak felújítására, korszerűsítésére vagy megszüntetésére. A felszólítás eredménytelensége esetén az építmény engedélyezésére jogosult hatóságnál vagy a közlekedési hatóságnál kezdeményezi az építmény, útcsatlakozás tulajdonosának (kezelőjének) a felújításra, korszerűsítésre, megszüntetésre vonatkozó kötelezését. [1988. évi I. törvény 41. § (1)-(2)]

1.5.12. Hozzájárul a közút műtárgyának minősülő árokba, csatornába vagy más vízelvezető létesítménybe a közút területén kívüli területekről származó vizeket bevezetéséhez. [1988. évi I. törvény 42. § (3)]

1.5.13. Hozzájárul 

a) külterületen a közút tengelyétől számított ötven méteren, autópálya, autóút és főútvonal esetén száz méteren belül építmény elhelyezéséhez, bővítéséhez, rendeltetésének megváltoztatásához, nyomvonal jellegű építmény elhelyezéséhez, bővítéséhez, kő, kavics, agyag, homok és egyéb ásványi nyersanyag kitermeléséhez, valamint a közút területének határától számított tíz méter távolságon belül fa ültetéséhez vagy kivágásához, valamint

b) belterületen - a közút mellett - ipari, kereskedelmi, vendéglátó-ipari, továbbá egyéb szolgáltatási célú építmény építéséhez, bővítéséhez, rendeltetésének megváltoztatásához, valamint a helyi építési szabályzatban, vagy a szabályozási tervben szereplő közlekedési és közműterületen belül nyomvonal jellegű építmény elhelyezéséhez, bővítéséhez, továbbá a közút területének határától számított két méter távolságon belül fa ültetéséhez vagy kivágásához,

c) a létesítmény elhelyezéséhez, amennyiben annak dőlési távolsága a közút határát keresztezi. 

[1988. évi I. törvény 42/A. § (1)-(2)]

1.5.14. A közút melletti ingatlanon, annak rendeltetésszerű használatát lényegesen nem akadályozó módon közúti jelzést, mozgatható hóvédművet, illetőleg – kártalanítás ellenében – azon, az alatt vagy felett, műtárgyat helyezhet el és tarthat fenn. [1988. évi I. törvény 43. § (1)]
1.6. Nevelés-oktatás és közművelődés
1.6.1. Nevelés-oktatás
1.6.1.1. Meghatározza és a helyben szokásos módon közzéteszi a beiratkozási időszakot.

1.6.1.2. Jóváhagyja és ellenőrzi az önkormányzat által fenntartott nevelési intézmények szervezeti és működési szabályzatát, valamint házirendjét. 

1.6.1.3. Az önkormányzat által fenntartott óvodák tekintetében, ha az óvodába jelentkezők száma meghaladja a felvehető gyermekek számát, a felvételre javaslatot tevő bizottságot szervez.

1.6.1.4. Dönt az óvodába történő jelentkezés módjáról, a gyermekek nagyobb létszámának egy időszakon belüli felvételének időpontjáról, az óvoda heti és éves nyitvatartási idejének meghatározásáról, az óvoda nyitva tartásának rendjéről.
1.6.1.5. Jóváhagyja a bölcsőde nyári nyitva tartási rendjét.

1.6.2. Közművelődés 
1.6.2.1. Egyszeri közművelődési feladatátvállalás esetén megköti a közművelődési megállapodást. 

1.6.2.2. Az Humánpolitikai Bizottság előzetes véleményének kikérése után megköti a folyamatos önkormányzati feladatra vonatkozó közművelődési megállapodást. Helyben szokásos módon gondoskodik a megállapodások közzétételéről.
1.6.2.3. Jóváhagyja a közművelődési intézmény szervezeti és működési szabályzatát.
1.7. Önkormányzati gazdálkodás
1.7.1. Esetenként átcsoportosításokat végezhet a költségvetésben, de az összességében éves szinten a 5 millió Ft-ot nem haladhatja meg.

1.7.2. Az 1. pont vonatkozásában tett döntéseiről a képviselő-testületet munkaterv szerinti következő ülésén, a két ülés közötti tájékoztatóban tájékoztatja.

1.7.3. A polgármesteri kötelezettségvállalás keretösszegét a folyó évi költségvetésben kell meghatározni.

1.7.4. Jóváhagyja az önkormányzat által fenntartott költségvetési szervek közötti megállapodást, amely a munkamegosztás és felelősségvállalás rendjét rögzíti.
1.7.5. Dönt az önkormányzati kötelezettségvállalást nem igénylő pályázatok benyújtásáról, továbbá aláírja az önkormányzati önerőt nem igénylő pályázatokkal kapcsolatos megállapodásokat, amennyiben azok képviselő-testületi döntést nem igényelnek.
1.7.6. Működési és ágazati feladatokhoz kapcsolódó támogatások igénylése, és azokról történő lemondás [Áht. 57. § (1) és (2) bekezdés]

1.7.7. Likviditási terv készítése [Áht. 78. § (2) bekezdés]

1.7.8. Beszámoló benyújtása [Áhsz. 32. § (4) bekezdés]

1.8. A költségvetési törvény által megállapított feladat- és hatáskörök
1.8.1. Támogatással megvalósuló feladat esetén felhatalmazza a pénzintézetet, hogy a számla kiegyenlítésekor az önkormányzat számláját megterhelje az önkormányzat költségvetéséből fizetendő összeggel. 

1.8.2. Köteles az éves költségvetési beszámolás keretében elszámolni a költségvetési törvényben foglalt előirányzatok felhasználásáról, a feltételek betartásáról és a feladatok teljesítéséről. 

1.9. Vagyonhasznosítás
1.9.1. Ellátja a mindenkor hatályos önkormányzati döntésekben meghatározott feladatokat és gyakorolja az átruházott hatásköröket.

1.9.2. Vásártér (abonyi 0161/1 és 0163 hrszú. ingatlanok) alkalmi bérbeadására vonatkozó tulajdonosi döntés meghozatala. [12/2017. (VII.03.) ÖR 29. § (2) bekezdés b) pont]

1.9.3 Gyakorolja az önkormányzat vagyonáról és a vagyongazdálkodás szabályairól szóló 12/2017. (VII.03.) önkormányzati rendelet 10. § (1) bekezdésében nem nevesített tulajdonosi jogokat értékhatártól függetlenül, ha jogszabály azt jogszabály nem utalja más szerv vagy személy hatáskörébe. [12/2017. (VII.03.) ÖR 10. § (2) bekezdés]

1.9.4. A vagyon tekintetében gyakorolja a tulajdonosi jogokat bruttó 5 millió Ft-ig, az önkormányzat vagyonáról és a vagyongazdálkodás szabályairól szóló 12/2017. (VII.03.) önkormányzati rendelet 11. § (2) bekezdésében foglaltak kivételével. [12/2017. (VII.03.) ÖR 11. § (1) bekezdés a) pont]
1.9.5. Megteszi az önkormányzati vagyont érintő tulajdonosi jognyilatkozatokat – értékhatártól függetlenül –, ha azt jogszabály nem utalja más szerv, vagy személy hatáskörébe. [12/2017. (VII.03.) ÖR 11. § (6) bekezdés]

1.9.6. Dönt – bruttó 5 millió Ft-ig – a vagyon tulajdonjogának ingyenes megszerzéséről, a felajánlás elfogadásáról, ide nem értve az állami tulajdonban lévő ingatlanok megszerzését. [12/2017. (VII.03.) ÖR 17. § (1) bekezdés]
1.9.7. Megteszi a Ptk. 6:589 §-a szerinti közérdekű kötelezettségvállalás elfogadására irányuló jognyilatkozatokat. [12/2017. (VII.03.) ÖR 17. § (2) bekezdés]

1.9.8. Dönt – jogszabály eltérő rendelkezése hiányában – a behajthatatlannak nem minősülő önkormányzati kis összegű követelésről történő lemondásról, ide értve a bér- és árengedményt is. [12/2017. (VII.03.) ÖR 19. § (1) bekezdés a) pont]

1.9.9. Dönt az önkormányzati költségvetési szervet illető kis összegű követelésekről történő lemondás jóváhagyásáról. [12/2017. (VII.03.) ÖR 19. § (2) bekezdés]

1.9.10. Meghozza a behajthatatlannak minősülő követelés törlésére vonatkozó döntést bruttó 5 millió Ft-ig. [12/2017. (VII.03.) ÖR 19. § (7) bekezdés]
1.9.11. Dönt a törzsvagyonba tartozó vagyontárgy határozatlan idejű, vagy öt évet meghaladó bérbeadáshoz történő – az SZMSZ szerint illetékes bizottság véleményének kikérése mellett, – hozzájárulás megadásáról. [12/2017. (VII.03.) ÖR 23. § (3) bekezdés]

1.9.12. Megteszi a törzsvagyon érintően az önkormányzat vagyonáról és a vagyongazdálkodás szabályairól szóló 12/2017. (VII.03.) önkormányzati rendelet III. fejezetében nem szabályozott egyéb tulajdonosi nyilatkozatokat értékhatártól függetlenül. [12/2017. (VII.03.) ÖR 23. § (5) bekezdés]

1.9.13. Gondoskodik az átmenetileg használaton kívüli korlátozottan forgalomképes vagyonba tartozó vagyontárgyak vagyonkezeléséről. [12/2017. (VII.03.) ÖR 23. § (6) bekezdés]

1.9.14. Dönt a kis értékű tárgyi eszközökre vonatkozó, a költségvetési szervekre irányadó értékhatárt elérő, de legfeljebb bruttó 5 millió forint forgalmi értékű tárgyi eszközök értékesítése, használatra átengedése, egyéb hasznosítása, vagy selejtezése esetén a hozzájárulás megadásáról. [12/2017. (VII.03.) ÖR 27. § (2) bekezdés a) pont]
1.9.15. Dönt a korlátozottan forgalomképes és üzleti vagyon körébe tartozó ingatlanok zöldterületeinek, tulajdonost, használót terhelő gondozási kötelezettségének átvállalása fejében – ingyenesen, vagy jelképes ellenérték fejében – magánszemély és átlátható szervezet számára a zöldterület kaszálásához, legeltetéséhez, nád levágásához, az azon növő surjánok irtásához való hozzájárulás megadásáról. [12/2017. (VII.03.) ÖR 33. § (1) bekezdés]

1.9.16. Gyakorolja a képviselő-testület nevében az önkormányzat nem kizárólagos tulajdonában álló gazdasági társaságokban a tulajdonosi jogosítványokat. [12/2017. (VII.03.) ÖR 36. § (2) bekezdés]

1.9.17. Dönt – értékhatártól függetlenül – az önkormányzat átmenetileg szabad pénzeszközeinek terhére forgatási célú állampapír vásárlásról és értékesítésről, valamint ezen állampapíroknak a Magyar Államkincstárnál vezetett értékpapírszámlán történő elhelyezéséről. [12/2017. (VII.03.) ÖR 37. § (1) bekezdés]
1.9.18. az önkormányzati tulajdonban lévő nem lakáscélú helyiségek tekintetében bruttó 2,5 millió -ig gyakorolja a bérbeadói jogokat, ideértve 

a) a bérlő bérleti jogának másra történő átruházásához vagy elcseréléséhez szükséges hozzájárulás megadásáról szóló döntést.

[14/2007. (IV. 12.) ÖR 5. § (1) bekezdés, 1993. évi LXXVIII. törvény 38. § (1) bekezdés]
1.10. Önkormányzati lakások
1.10.1. Értékhatártól függően dönt a lakbér mérsékléséről.

1.10.2. Kivételes méltánylásra okot adó élethelyzet, így különösen: természeti csapás, tűzvész, vagy más szerencsétlenség, speciális lakhatási körülményeket igénylő egészségügyi állapot esetén azonnali, halasztást nem tűrő helyzetben az okot adó élethelyzet várható fennállásáig, de legfeljebb 3 hónapos határozott időtartamra jogosult lakásbérleti szerződést kötni. [17/2007. (IV. 26.) ÖR 35/B. § (1) bekezdés a) pontja]

1.10.3. Határozatlan időre biztosítja a szociális intézményből elbocsátott személy részére méltányolható mértékű lakásigénynek megfelelő és ugyanolyan komfortfokozatú lakás bérletét, mint amilyenről az intézménybe utaláskor lemondott, ha nincs tartásra köteles és képes hozzátartozója és a kapott pénzbeli térítést egy összegben visszafizeti, vagy igazolja, hogy bérleti jogviszony megszüntetéséért járó térítést maradéktalanul az intézményi ellátásra használta fel. [17/2007. (IV. 26.) ÖR 43. § (2) bekezdés]

1.10.4. Amennyiben a jogcím nélküli lakáshasználó bérleti díj tartozását és használati díjtartozását a bérleti szerződés megszűnését követően kiegyenlíti, a kiegyenlítésre vonatkozóan legfeljebb 24 havi részletfizetést engedélyezhet. [17/2007. (IV. 26.) ÖR 47. § (2) bekezdés]

1.10.4. Az önkormányzati tulajdonban lévő lakások bérletéről, valamint elidegenítéséről szóló 17/2007. (IV. 26.) önkormányzati rendelet (továbbiakban: Lakásrendelet) 47. § (2) bekezdésében fennálló feltételek megléte esetén a jogcím nélküli lakáshasználónak az általa használt lakást a vele korábban határozott időre kötött bérleti szerződésben megjelölt időpontig, határozatlan idejű bérleti szerződés esetén legfeljebb 5 éves határozott időre újból bérbe adja. [17/2007. (IV. 26.) ÖR 47. § (3) bekezdés]

1.10.5. A Lakásrendeletben nem szabályozott kérdések vonatkozásában meghatározathatja a bérlővel történő megállapodás tartalmát. [17/2007. (IV. 26.) ÖR 55/C. §]

1.10.6. Gyakorolja a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 25. § (1) bekezdésében meghatározott bérbeadót megillető felszólítás és felmondás jogát, és amennyiben a felszólítást és felmondást követően a bérbeadót megillető jogok és követelések érvényesítése érdekében szükséges a perindítás, jogát. [17/2007. (IV. 26.) ÖR 60. § (1)-(2) bekezdés]
1.11. Egyéb ingatlan, vagyon 

1.11.1. Az ingatlan-végrehajtás során a végrehajtás alá vont ingatlan tekintetében nemleges nyilatkozatot ad az elővásárlási jog gyakorlásánál 

1.11.2. Lakáscélú támogatás biztosítására bejegyzett jelzálogjog, elidegenítési és terhelési tilalom ranghelycseréjéhez hozzájárul
1.12. Bírósági ülnökök megbízatása
Törvényben meghatározott esetekben megállapítja az ülnöki megbízatás megszűnését és erről értesíti az illetékes bíróság elnökét.
1.13. Kisajátítás
1.13.1. Kezdeményezheti a kisajátítási eljárást a képviselő-testület által meghatározott - településrendezési feladatok megvalósításához közérdekből szükséges ingatlanokra vonatkozóan - amennyiben a kártalanítás várható fedezete a költségvetésben rendelkezésre áll.

1.13.2. A kisajátítási eljárás kezdeményezése helyett megállapodhat az érdekeltekkel a kártalanításról, ha az ingatlannak a helyi közút céljára szükséges részén építmény, vagy építményrész áll, abban az esetben, ha a kártalanításhoz szükséges és szakértői véleménnyel alátámasztott költség a költségvetésben rendelkezésre áll.

1.13.3. Megállapodhat a kártalanításról az érintett ingatlan tulajdonosával, haszonélvezőjével, ha valamely településrendezési intézkedés következtében az ingatlan korábbi rendeltetését, használati módját meg kell változtatni és ebből a tulajdonosnak, haszonélvezőnek kára származik.

1.13.4. Kezdeményezheti az ingatlan kisajátítását, ha a tulajdonos nem teljesíti beépítési kötelezettségét (amennyiben a kártalanításra a szükséges fedezet a költségvetésben rendelkezésre áll).

1.14. Hatósági ár
Tájékoztatást ad a lakosságot közvetlenül érintő hatósági árváltozásról legkésőbb az ár érvénybelépésével egyidejűleg.

1.15. Önkormányzati képviselők tiszteletdíja
Megállapítja a tiszteletdíjak kifizetésének részletes szabályait, gondoskodik a képviselő-testület és bizottságok üléseiről távolmaradóval szembeni tiszteletdíjat érintő intézkedésekről.
1.16. Fellobogózás

Közterületeknek nemzeti és városi ünnepeken történő fellobogózása.

A polgármester nemzeti ünnepeken kívül is elrendelheti Abony közterületeinek teljes vagy részleges fellobogózását, a közterületek közül azokat, melyeket az ünnepi esemény jellegéhez képest fel kell lobogózni, a polgármester határozza meg.

Magyarország történelmének tragikus eseményei, valamint köztiszteletben álló, így különösen a Magyarország közjogi méltóságai, Abony Város országgyűlési képviselői, Abony Város Képviselő-testület tagjai elhunyta vagy tömegszerencsétlenség esetén a elrendelheti az önkormányzat tulajdonában lévő középületek gyászlobogóval való fellobogózását.

1.17. Egyéb feladatok és hatáskörök
1.17.1. Az önkormányzat által fenntartott egyéb intézményekkel kapcsolatos feladat- és hatáskörök:
Jóváhagyja az önkormányzat által fenntartott - az előző pontokban nem említett - intézmények Szervezeti és Működési Szabályzatát.

1.17.2. A foglalkoztatás elősegítésével és a munkanélküliek ellátásával kapcsolatos feladatok és hatáskörök:
1.17.2.1. A foglalkoztatás elősegítése, a munkanélküliség megelőzése és hátrányos következményeinek enyhítése érdekében együttműködik a Kormánnyal, a munkaadókkal, a munkavállalókkal, illetve az utóbbiak érdekvédelmi szervezeteivel.

1.17.2.2. Megállapodhat az illetékes bizottság véleményének figyelembevételével az illetékes állami foglalkoztatási szervvel az álláskeresési járadékban részesülő munkanélküliek ellenőrzéséről.

1.17.2.3. Együttműködik a közfoglalkoztatás hatékony megszervezése érdekében.
1.18. Plakátok, hirdetések

Megállapítja az önkormányzati érdeket röplapok szórása, illetve plakátok kihelyezése esetén
1.19. Nem lakáscélú helyiségek

1.19.1. Az önkormányzati tulajdonban lévő nem lakáscélú helyiségek tekintetében 500.000 Ft értékhatárig gyakorolja a bérbeadói jogokat, ideértve 

a) a bérbeadásról szóló döntést, 

b) az üzlethelyiség versenytárgyalás során alkalmazandó minimális bérleti díjának meghatározását,

c) a Lakástörvény 38. § (1) bekezdése szerinti helyiségbér összegében történő felek közötti megállapodás megkötését,

d) a bérlő bérleti jogának másra történő átruházásához vagy elcseréléséhez szükséges hozzájárulás megadásáról szóló döntést.

[14/2007. (IV. 12.) ÖR 2. § (2) bekezdés, 3. § (3)-(4) bekezdés, 5. § (1) bekezdés, 1993. évi LXXVIII. törvény 38. § (1) bekezdés]

1.19.2. Javaslatot tesz üzlethelyiségek bérbeadása esetén a bérbeadás időtartamára. [14/2007. (IV. 12.) ÖR 3. § (1) bekezdés]

1.19.3. Az üzlethelyiségek jelképes ellenérték fejében történő bérbeadása, ingyenes vagy jelképes ellenérték fejében történő használatba adása, a bérleti díj mérséklése, elengedése tekintetében az önkormányzat vagyonáról és a vagyongazdálkodás szabályairól szóló 12/2017. (VII.03.) önkormányzati rendelet üzleti vagyonra vonatkozó szabályai szerint jár el. [14/2007. (IV. 12.) ÖR 3. § (6) bekezdés, 12/2017. (VII.03.) 29. § (3) bekezdés]

1.19.4. Megteszi – értékhatártól függetlenül – a nem lakáscélú helyiségeket érintő egyéb tulajdonosi jognyilatkozatokat, melyek nem tartoznak az üzlethelyiségek versenytárgyalás során alkalmazandó minimális bérleti díj meghatározásának, valamint a helyiségbér összegében történő felek közötti megállapodás megkötésének körébe. [14/2007. (IV. 12.) ÖR. 3. § (7) bekezdés, 1993. évi LXXVIII. törvény 38. § (1) bekezdése]
2.

A KÉPVISELŐ-TESTÜLET ÁLTAL A POLGÁRMESTERRE ÁTRUHÁZOTT 

ÖNKORMÁNYZATI HATÓSÁGI HATÁSKÖRÖK
 (Az általános közigazgatási rendtartásról szóló 2016. évi CL. törvény 9.§-a alapján)
2.1. Címer-, zászló- és névhasználat
2.1.1. A városi címer, zászló alapításáról, valamint Abony város nevének, címerének és zászlajának használatáról szóló 1/2018.(II.07.) önkormányzati rendeletben rögzített engedélyezési, ellenőrzési és nyilvántartási feladatokat

2.2. Szociális és gyermekvédelmi ellátások
2.2.1. A 13/1999. (IX. 2.) rendelete a rendkívüli időjárás által a személyi tulajdonú lakóépületekben okozott károk helyreállítási költségeinek enyhítéséről szóló rendelet rendelkezései szerint a polgármester:

- dönt a jogosultságról, 

- megköti a megállapodást.

2.2.2. a helyi lakáscélú támogatásról;

2.2.3. a rendkívüli települési támogatásról

2.2.4. táborozási támogatásról;

2.2.5. személyes gondoskodás körébe tartozó ellátások iránti intézményvezetői                                                             döntése ellen benyújtott fellebbezésekről;

2.2.6. a köznevelési intézmény minőségirányítási programjának jóváhagyásáról; 

2.2.7. az Abonyi Lajos Művelődési Ház, Könyvtár és Múzeumi Kiállítóhely továbbképzési és beiskolázási tervének jóváhagyásáról;
2.3. Állattartás
2.3.1. Gondoskodhat a területén lévő nőivarú állatok termékenyítéséhez szükséges apaállatigény felméréséről, beszerzéséről, tartásának megszervezéséről, vagy a nőivarú egyedek minősített apaállattal, illetve szaporítóanyaggal történő termékenyítésének feltételeiről. Apaállat beszerzéséhez - a jogszabályban meghatározott módon és feltételekkel - állami támogatás igényelhető.[ 1993. évi CXIV. törvény 10. § (4)-(5)]

2.3.2. Amennyiben az állat továbbélése megszüntethetetlen vagy csillapíthatatlan szenvedéssel járna és gyógyulása nem várható, továbbá az állat tartója ismeretlen, vagy vadon élő, nem vadászható állat esetében az egyed a szabadon élésre vagy fogságban tartásra alkalmatlan és az állatvédelmi hatóság az állat életének fájdalom nélküli kioltásáról gondoskodott, az állat életének kioltásával kapcsolatban felmerült igazolt költségeket köteles megtéríteni. [1998. évi XXVIII. törvény 45. § (1)]

2.3.3, Az ebösszeírás alapján a 1998. évi XXVIII. törvény 42/B. § (2) bekezdésben foglalt adatokról helyi elektronikus nyilvántartást vezet, az állat tulajdonosa, tartója és más személyek jogainak, személyes biztonságának és tulajdonának védelme, valamint ebrendészeti és állatvédelmi feladatainak hatékony ellátása érdekében [1998. évi XXVIII. törvény 42/B. § (3)]

2.4. Közterületek használata
A polgármester a közterületek használatával kapcsolatban a közterületek eltérő használatáról szóló 8/2016. (IV. 29.) önkormányzati rendelet rendelkezései szerint ellátja a nem közlekedési célú közterületekkel kapcsolatos önkormányzati hatásköröket

2.5. Közterület filmforgatási célból történő igénybevétele
Dönt a települési önkormányzat tulajdonában álló közterületek filmforgatási célú használatára benyújtott kérelem alapján a Magyar Nemzeti Filmalap Közhasznú Nonprofit Zrt. által megküldött hatósági szerződés jóváhagyásáról. [18/2014. (V. 30.) önkormányzati rendelet, 2004. évi II. törvény 34-35. §, 302/2016. (X. 13.) Korm. rendelet]” 
2.6. Külön helyi önkormányzati rendeletben nem szabályozott, a Képviselő-testület által a polgármesterre átruházott önkormányzati hatósági hatáskörök
2.6.1. Szociális ellátás:
2.6.1.1. a Szoctv. 48. §a-ban biztosított hatáskörében kötelezi az eltemettetésre köteles személyt a köztemetés költségeinek megtérítésére,

2.6.1.2. a Szoctv. 100. §a-ban és 101. §a-ban biztosított hatáskörében, amennyiben az intézményi jogviszony megszűnésének oka az intézmény jogutód nélküli megszűnése, és a jogosult csak intézményi keretek között gondozható, másik intézményi elhelyezésről gondoskodik,

2.6.1.3. a Szoctv. 108. §-ban biztosított hatáskörében megvizsgálja, hogy a beutalás feltételei továbbra is fennállnak-e, ha a bentlakásos szociális intézményi elhelyezés határozott időre szól,

2.6.1.4. a Szoctv. 108. §-ban biztosított hatáskörében az elhelyezést további egy évvel meghosszabbítja, ha a beutalás időtartama eltelt, azonban a beutalt állapota miatt családi környezetébe nem térhet vissza,

2.6.1.5. a Szoctv. 109. §-ban biztosított hatáskörében kezdeményezheti az áthelyezést, illetve dönt az áthelyezésrõl, a szociális törvényben meghatározott esetekben,

2.6.1.6. a rendszeres jelleggel megállapított települési támogatásról

2.6.1.7. tekintet nélkül hatáskörére és illetékességére, köteles az arra rászorulónak rendkívüli települési támogatást, étkezést, illetve szállást biztosítani, ha ennek hiánya a rászorulónak az életét, testi épségét veszélyezteti.

2.6.1.8. Intézkedik a köztemetésről a 1993. évi törvény 48. §-a alapján.

2.7. Önkormányzati vagyon érintő hatósági ügyek

2.7.1. Gyakorolja az önkormányzati vagyon érintő hatósági eljárásban a tulajdonost megillető nyilatkozattételi jogot, továbbá a közigazgatási eljárásban az ügyfél jogait. [12/2017. (VII.03.) ÖR 16. § (1) bekezdés]
